Michael Hoeppner

**Michael Joseph Hoeppner** (født 1. juni 1949 i Winona i Minnesota  i USA) er en amerikansk biskop. Han var biskop av det katolske bispedømme Crookston, det nordligste bispeømme i de såkalte lavere 48 amerikanske delstater, fra 2007 til 2021, da han ble nødt til å fratre.

## Liv og virke
### Prest
Michael Hoeppner studerte ved North American College (NAC) i Roma *(Class of '75)*. Han ble presteviet av pave Paul VI den 29. juni 1980 i Peterskirken. 

Han fortsatte med utdannelse i Kirkerett, og tok lisensiatsgrad i faget fra St Paul's i Ottawa. I tillegg til verv innen det katolske skolesystem, var Hoeppner kallsdirektør. Han var Winonas rettsvikar fra 1988 til 1997, og ble senere utnevnt til generalvikar for Winonas biskop Vlazny. Etter at biskop John George Vlazny ble promovert til erkebispedømmet Portland i Oregon, ble Hoeppner valgt til bispedømmeadministrator for bispedømmet inntil innsettelsen av biskop Bernard Joseph Harrington, som også utnevnte Hoeppner til sin generalvikar.

### Biskop
Den 38. september 2007 ble Hoeppner utnevnt av pave Benedikt XVI til biskop av Crookston., og ble bispeviet den 30 november samme år av erkebiskop Harry Joseph Flynn. Medkonsekrerende var hans forgjenger biskop Victor Hermann Balke, og biskop Bernard Joseph Harrington av Winona.

### Fratreden
I mai 2017 ble Hoeppner siktet for lovstridig tvang (*coercion*). Ifølge tiltalen skulle han ha tvunget en diakonatskandidat til å tie om å ha blitt utsatt for seksuelle overgrep fra en prest på 1970-tallet. I september samme år ble partene forlikte, og Hoeppner publiserte den forsikring som kandidaten var blitt tvunget til å undertegne. Dokumentet anses å ha bevist Hoeppners ulovlige tvang. 

I september 2019 meddelte erkebispedømmet Saint Paul og Minneapolis, ved dets erkebiskop Bernard A. Hebda, at man skulle innlede en undersøkelse av Hoeppners handlinger i det aktuelle tilfelle. Undersøkelsen var den første av i sitt slag i USA i pakt  med pave Frans' *[[Vos estis lux mundi]]*, en motu proprio av  9. mai 2019 om forhindring av seksuelle overgrep innen den katolske kirke, og om at biskoper og andre øvrighetspersoner skal kunne stilles til ansvar for blant annet mørkelegging av seksuelle overgrep. Hebda hadde fra 1996 til 2009 virket i den romerske kurie ved Det pavelige råd for tolkningen av lovtekster. Forundersøkelsen ble snart til en mer omfattende granskning, som støttet opp om forundersøkelsens funn.

Undersøkelsen viste at Hoeppner blant annet hadde unnlatt å rapportere seksuelle overgrep og holdt unna informasjon om slike. Pave Frans begjærte da Hoeppners avgang, som ble meddelt den 13. april 2021.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Biskop Howard James Hubbard (1938-2023) *1977
* Erkebiskop Harry Joseph Flynn (1933-2019) *1986
* Biskop *Michael Hoeppner* (1949-) *2007

## Referanser